Dacia a făcut anunțul mult așteptat. Prețurile pentru noile Logan, Sandero și Sandero Stepway.
Prețurile noilor modele Dacia pornesc de la 8.400 de euro pentru noul Logan. 8.600 de euro pentru noul Sandero. 12.050 de euro pentru noul Sandero Stepway.
Prețurile noilor modele Dacia pornesc de la 8.400 de euro pentru noul Logan, 8.600 de euro pentru noul Sandero și 12.050 de euro pentru noul Sandero Stepway, anunță compania.În săptămânile următoare, noile modele Logan, Sandero și Sandero Stepway vor putea fi comandate în rețeaua de agenți autorizați Dacia din întreaga țară, iar primele livrări sunt programate pentru decembrie 2020.Logan și Sandero sunt disponibile cu trei motorizări, din care două pe benzină (cu puteri de 65 CP, respectiv 90 CP) și o motorizare mixtă benzină-GPL, de 100 CP, sub denumirea comercială ECO-G. Ambele modele dispun de trei nivele de echipare (Access, Essential și Comfort), oferind astfel un răspuns adecvat pentru așteptările și necesitățile unor categorii largi de clienți atât particulari cât și persoane juridice.Prețurile variază pentru LoganPentru Logan, prețurile variază între 8.400 de euro (TVA inclus) pentru versiunea Access, cu motorul SCe de 65 CP și 12.950 de euro (TVA inclus) pentru versiunea Comfort echipată cu motorul TCe 90 CVT.În cazul Sandero, versiunea Access, echipată cu același motor SCe de 65 CP, este disponibilă la prețul de 8.600 de euro, în timp ce versiunea Comfort cu motorul TCe 90 CVT afișează un preț identic cu cel al versiunii echivalente a modelului Logan (12.950 de euro, cu tot cu TVA).În ceea ce privește modelul Sandero Stepway, acesta este propus în două versiuni de echipare (Essential și Comfort), cu motoarele TCe de 90 CP și ECO-G de 100 CP. Prețurile variază între 12.050 de euro (TVA inclus) pentru versiunea Essential cu motorul TCe de 90 CP și 14.050 de euro (TVA inclus) pentru versiunea Comfort, cu motorul TCe 90 CVT.Toate modelele beneficiază de garanția de 3 ani sau 100.000 km.